section_heading: Produkcija
paragraph_text: Snimanje samog filma je obilovalo dramatičnim trenucima. Naime, u početku je redateljska palica bila dodijeljena Johnu Frankenheimeru, no on je napustio svoju redateljsku poziciju, nakon čega je nedugo potom i umro (točnije oko mjesec dana poslije). Potom, Frankenheimera je naslijedio Paul Schrader, no producenti su bili u potpunosti nezadovoljni završenim filmom koji im je on prezentirao, čini se zato što je napravio film bez ijedne scene krvavog nasilja, koje su oni htjeli vidjeti u filmu.<ref>Found at imdb.com Upravo zbog prethodno spomenutog, producenti su odlučili dati otkaz Schraderu i zamijeniti ga Rennyem Harlinom. Harlin se vratio na sam početak priče i otamo počeo ponovno snimanje filma. Naime, Harlin je veći dio filma ponovno snimio, pri čemu je dodavao nove likove i brisao stare. Lik oca Francisa je u Schraderovoj verziji glumio Gabriel Mann, no u Harlinovoj verziji taj lik je tumačen od strane Jamesa D'Arcya, jer se termin ponovnog snimanja preklapao s Mannovim drugim, prethodno dogovorenim, angažmanom. Za kraj potrebno je još spomenuti i kako je Schraderova verzija filma bila puštena u javnost 2005. godine pod nazivom Dominion: Prethodnik Egzorciste.